Evropsko prvenstvo u nogometu 1964.
Evropsko prvenstvo u nogometu 1964. odnosno Evropski kup nacija 1964. je bilo drugo po redu Evropsko prvenstvo u nogometu. Finalno takmičenje se odigalo u Španiji na kojem su učestvovale četiri reprezentacije. Pobjedom u finalu domaćin Španija je prvi put u svojoj historiji postala prvakom Evrope. U finalu na stadionu Santiago Bernabéu Španija je pobijedila tada aktuelnog prvaka Sovjetski savez rezultatom 2-1. Treće mjesto na prvenstvu osvojila je Mađarska koja je bila uspješnija od Danske nakon produžetaka rezultatom 3-1.